הרפובליקה הסובייטית של אודסה

הרפובליקה הסובייטית של אודסה (ברוסית: Одесская Советская Республика) הייתה רפובליקה סובייטית קצרת ימים, שהתקיימה מ-31 בינואר 1918 עד 19 במרץ באותה שנה ושאפה לשלוט בטריטוריה שכללה את אזור אודסה, חלקים של בסרביה וחלקים של גוברניה חרסון. הרפובליקה הסובייטית של אודסה טענה לריבונות על טריטוריות שגם הרפובליקה העממית של אוקראינה וגם הרפובליקה הדמוקרטית המולדובנית טענו לריבונות עליהם. מינואר 1918 עמד בראש מועצת הקומיסרים של הרפובליקה הבולשביק היהודי ולדימיר גריגורייביץ' יודובסקי, שמונה לנשיא בינואר 1918. השלטון החדש הכריז על אודסה כ"עיר חופשית" והתחייב לכפיפות כלפי השלטון הבולשביקי בסנקט פטרבורג.

הרפובליקה הסובייטית של אודסה נאבקה, באמצעות הגוף השלטוני שלה, רומצ'רוד, נגד הפלישה הרומנית לבסרביה ואף ארגנה התנגדות צבאית מול צבא רומניה והצליחו לעכב את התקדמות צבא רומניה לכיוון הדניסטר. לאחר חתימת הסכם ברסט-ליטובסק (אוקראינה), פלשו כוחות מעצמות המרכז וחיסלו את רפובליקת אודסה.

קישורים חיצוניים

הערות שוליים

ברית המועצות: היסטוריה
האימפריה הרוסית: היסטוריה
מדינות לשעבר בתחומי רומניה
מדינות לשעבר שההכרה בהן הייתה מוגבלת
קצרמר היסטוריה
קצרמר מדינות
אודסה
היסטוריה של אוקראינה (1917–1991)
מדינות וטריטוריות שהוקמו ב-1918
מדינות וטריטוריות שהתפרקו ב-1918